cyanic-selkie/wikianc huggingface dataset:
Shahrazad – Stories for Life
Prosjektet har sitt navn etter den legendariske fortelleren fra den arabiske eventyrsamlingen Tusen og en natt, Sjeherasad (engelsk stavemåte Shahrazad). I denne samlingen fra middelalderen fortelles det om en persisk konge som gifter seg med en ny jomfru hver kveld, og som halshogger den nye konen når morgenen kommer. Dette skjer inntil Sjeherasad kommer til kongens kammer og begynner å fortelle en historie. Når dagen gryr vil kongen høre fortsettelsen, men de har ikke mer tid. Hun lover å fortelle en ny historie natten etter og på denne måten overlever Sjeherasad, natt etter natt.
Blaenavon
Blaenavon (walisisk Blaenafon) er en by i Torfaen i Wales. Den ligger i en åsside ved stedet der elven Lwyd har sitt utspring. Byen har omkring 5000 innbyggere (2004).
Blaenavon vokste opp omkring et jernverk som åpnet i 1788. Dette ble fulgt av stål- og kullgruveindustri, og befolkningstallet nådde på et tidspunkt 20 000. Etter at jernverket stengte i 1900 og kullgruven i 1980 har dette rast nedover.
Byen har et gruvemuseum, og det industrielle landskapet er et verdensarvsted.
Kildekritikk
Kildekritikk ble opprinnelig utviklet som metode i historievitenskap for å analysere opplysninger i historiske og religiøse dokument hvor innholdet ofte var preget av å blir formidlet gjennom en muntlig fortellertradisjon. Innføring av systematisk kildekritikk var vesentlig steg for å gjøre historieforskning vitenskapelig.
Kildekritikk i historiefaget
Den kildekritiske metode er et sett med prinsipper for hvordan man skal tolke kilder fra fortiden dersom en ønsker å tilstrebe størst mulig grad av sannhet i forståelsen av fortiden. I de nordiske og tysktalende land regnes den kildekritiske metode som selve metoden innen historiefaget. De kildekritiske prinsippene skal muliggjøre at en kan avsløre tendens og inkonsistens i kildene. Særlig i eldre historie, hvor overlevert skriftlig kildemateriale er spinkelt og kan være nedtegnet århundrer etter begivenhetene det berettes om, er kildekritikk avgjørende for å utnytte kildematerialet mest mulig ekstensivt.
Utvikling av den kildekritiske metode
Avanserte kildekritiske teknikker ble først utviklet i studiet av religiøse tekster av humanistene under renessansen. For eksempel ble Erasmus fra Rotterdam kjent da han påviste feil i den pavelige bibeloversettelsen. Dokumenter som ble påstått å være fra antikken ble avslørt som forfalskninger ved å påpeke at enkelte latinske ord hadde kommet inn i språket på et tidspunkt etter den tid kilden utga seg for å være fra. På 1800-tallet ble læren om kildekritikk systematisert. I Norden var det særlig den danske historikeren Erslev som introduserte systematisk kildekritikk på historiske dokumenter. I Sverige snudde brødrene Weibull opp-ned på forståelsen av vikingtiden ved å underlegge kildene streng kildekritikk og i Norge gjorde Halvdan Koht det samme.
Kildekritisk vurderingskompetanse innenfor IKT
Kildekritisk vurderingskompetanse betegner i IKT-pedagogikk evnen til å vurdere informasjon på nettet kildekritisk. Innføring av digital kompetanse som læringsmål i skoleverket har ført til at dette blitt en viktigere ferdighet.
Kildekritikk på nettet handler også om å sette spørsmålstegn ved den informasjon man finner på ulike diskusjonssider på nettet. Det kan være praktiske tips om alt fra graviditet til matoppskrifter. Kildekritikk handler heller ikke bare om et rent tekstlig innhold på nettsider. Det kan også dreie seg om å vurdere bilder eller videofilm eller annet. I dag er det for eksempel svært enkelt å manipulere digitale bilder med et bildebehandlingsprogram (Baltzersen 2009).
Samtidig er det viktig å understreke at man bør være kildekritisk uansett medium. Ikke alt som står i avisene eller som blir sagt på radio, er nødvendigvis sant. I skolereformen Kunnskapsløftet er kildekritikk nevnt som et sentralt tema i de fleste fagområder (engelskfaget, fremmedspråk, samfunnsfag, naturfag, kunst og håndverk, musikk, matematikk og innenfor religion, livssyn og etikk).
Maillardreaksjon
Maillardreaksjon er kjemisk reaksjon som skjer mellom karbohydrater og aminosyrer når mat brunes ved 140–160°C. Effekten gir maten brun farge og et mangfold av smak- og luktnyanser. Reaksjonen resulterer i farge, lukt og smak hos biff, øl, sjokolade, kaffe, ristet brød og mange andre typer ristet eller stekt mat.
Maillardreaksjon er oppkalt etter den franske kjemikeren Luis-Camille Maillard (1878–1936), som beskrev denne effekten vitenskapelig i 1912. Folk har imidlertid benyttet seg av den helt siden oldtiden. Maillard ble selv inspirert av bryggerikjemikeren Arthur Robert Ling, som i 1908 presenterte sine oppdagelser i forhold til bruningen av malt, som skjer under tørkingen på slutten av maltingsprosessen.
Klanen
Klanen er den uavhengige supporterforeningen til Vålerengens Idrettsforening. Klanen er mest kjent for å følge fotballaget, men følger også på kampene til Vålerenga Ishockey og de andre idrettene i VIF. Klanen ble stiftet 5. mai 1991.
Pr. 2014 hadde Klanen 5,500 betalende medlemmer.
Sanger og rop
Klanen har i mange år hatt et av de største sangrepertoarene i Norge. Av de mer kjente finner man:
Hånsanger mot andre klubber:
I tillegg til disse synges Vålerenga Kjerke før hver hjemmekamp. Denne har fått status som uoffisiell klubbhymne.
Flere sanger finnes på nettstedet klanen.no.
Tifo
Etter å ha vært skeptiske til tifo da det først kom til Norge på midten av 1990-tallet har Klanen bemerket seg med til tider store tifo-show. Norsk Supporterallianse har gitt Klanen Gullblusset for beste tifo i Tippeligaen i 2003, 2004 og 2005. Stort bildegalleri finnes på Klanen.no
Kampen mot rasisme
Rasisme var i mange år et problem på tribunene i Norge, så også hos Vålerenga. Klanen har tatt et klart standpunkt mot alle former for rasisme, og har nå nedfelt i vedtektene sine at alle som utfører rasistiske handlinger i forbindelse med Vålerengas kamper eller i andre sammenhenger der personen kan kobles opp mot enten Vålerenga IF eller Klanen umiddelbart ekskluderes fra Klanen.
Som en følge av Klanens arbeid mot rasisme ble de i 2005 tildelt Benjamins ærespris av stiftelsen Benjamins Minnefond, et fond opprettet i navnet til Benjamin Hermansen etter at han ble drept av nynazister i Holmlia-drapet i Oslo.
Wei (Handan)
Wei (kinesisk: 魏县; pinyin: Wèi Xiàn) er et fylke i byprefekturet Handan i provinsen Hebei i Folkerepublikken Kina.
Folketallet var på 776,775 innbyggere i 1999.
Samferdsel
Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
Deutsche Volksunion
Deutsche Volksunion (DVU) var et nasjonalistisk politisk parti i Tyskland. Det ble grunnlagt av forleggeren og utgiveren av Deutsche National-Zeitung, Gerhard Frey, som organisasjon i 1971 i München og som parti i 1987.
Partiet fikk 12,9 % av stemmene ved valget i Sachsen-Anhalt i 1998. I 2004 vant partiet 6,1 % av stemmene ved delstatsvalget i Brandenburg, etter en valgavtale med NPD, der de delte statene mellom seg. På grunn av denne avtalen stilte NPD ikke til valg i Sachsen-Anhalt i 2006, DVU fikk allikevel bare 3,0 % av stemmene. Ved Forbundsdagvalget i 2009 fikk partiet bare 0,1 % av stemmene.
Faaborg-Midtfyn kommune
Faaborg-Midtfyn kommune er en dansk kommune på Fyn i Region Syddanmark, opprettet gjennom regionreformen 2005–07, med virkning fra 1. januar 2007. Største by er Faaborg, men administrasjonen er i Ringe.
Ved kommunevalget 15. november 2005 ble Bo Andersen (Venstre) valgt til borgermester for den nye kommunen.
Faaborg-Midtfyn kommune oppstod ved sammenslåing av:
Metyltestosteron
Metyltestosteron er et oralt steroid. Steroidet har nesten ingen anabol virkning, men har veldig høy androgen effekt. Det brukes nesten utelukkende på grunn av den androgene effekten.
Muspelheim
Muspellheim eller Muspellsheim (på norrønt Múspellsheimr) er ifølge norrøn mytologi beliggende sør for Ginnungagap. Muspelheim er en verden av lys, ild og glødende hete, voktet av ildjotunen Surt med et sverd av ild.
Metyltestosteron
Kjente bivirkninger
Metyltestosteron er i utgangspunktet et testosteron hvor molekylet er lagt til en metylgruppe for å forlenge levetiden i blodet. Dette er ganske vanlig for steroider i tablettform. Disse kalles ofte C-17-alfa alkylerte steroider. Hvis denne endringen av molekylet ikke hadde blitt gjort ville mesteparten steroidet blitt ødelagt i leveren.
Ginnungagap
Ginnungagap (det vidåpne gap) er i den norrøne mytologien den dype kløften som strekker seg mellom Nivlheim og Muspelheim. I samspillet mellom kulde og varme starter her skapelsen av alt liv ved kjempen Yme og urkuen Audhumbla. En av de 11 elvene som renner ut i Ginnungagap heter Elivåger.
Muspelheim
Snorre nevner Muspellheim i Gylvaginning, første delen av Den yngre Edda. Her nevnes også en Muspell i tilknytning til skipet Naglfar: «Det beste og kunstferdigst bygde skip av alle er Skibladner, men det største er Naglfar. Det eies av Muspells sønner.»
Metyltestosteron
Kjente bivirkninger
I idrettssammenheng blir Metyltestosteron brukt av styrkeløftere, strongmen eller i andre idretter som krever eksplosiv styrke. Det brukes da i forbindelse med konkurranse eller hard trening, dette fordi brukeren blir mer konsentrert, motivert, fokusert, aggressiv og sterkere.
Guro Valen
Guro Valen (født 20. mars 1960, død 26. september 2014 ) var professor i fysiologi ved Universitetet i Oslo, en stilling hun hadde hatt siden 2004. Valen var forsker og forskningsleder innen eksperimentell hjerteforskning og arbeidet i mange år med forskerutdanning ved Karolinska Institutet i Stockholm. Hun var utdannet lege.
Recount
Recount er en amerikansk spillefilm fra 2008. Den ble laget for TV-selskapet HBO, og ble dermed ikke vist på kino. Recount handler om det amerikanske presidentvalget i 2000, fra valgdagen til amerikansk høyesterett avgjorde at man skulle avslutte all omtelling av stemmene i Florida. Den er skrevet av Danny Strong og regissert av Jay Roach. I hovedrollene spiller Kevin Spacey, Tom Wilkinson, Denis Leary, Laura Dern og John Hurt.
Filmen hadde amerikansk premiere 25. mai 2008.
Handling
Filmen handler om det amerikanske president-valget i 2000 mellom guvernør i Texas George W. Bush og USAs visepresident Al Gore. Handlingen begynner ved valget den 7. november, og avsluttes med en avgjørelse fra amerikansk høyesterett som stoppet valg-opptellingen i Florida den 12. desember.
Metallurg Novokuznetsk
Metallurg Novokuznetsk er en profesjonell ishockeyklubb fra Novokuznetsk som ble grunnlagt i 1949. De spiller i Tsjernysjev-divisjonen i Kontinental Hockey League.
Independent
Independent kan vise til:
Filmåret 1991
Filmåret 1991 er en liste over hendelser, utgitte filmer, utdelte priser og fødte og døde filmpersonligheter i 1991.
Mest innbringende filmer
Ifølge Box Office Mojo
Priser
Oscar-utdelingen (utvalg): Golden Globe (utvalg):
Palme d'Or (Filmfestivalen i Cannes):
Golden Raspberry Awards (utvalg):
Strandfuru
Strandfuru (Pinus pinaster) er en furuart. Den tilhører underseksjonen Pinaster som hovedsakelig er utbredt i middelhavslandene.
BT Info
BT Info er et dataprogram som kan brukes til å styre og hente ut filer fra andres telefoner. Dette fungerer hovedsakelig best på telefoner av merket Sony Ericsson, men det kan også brukes på andre telefoner. Grunnen til dette er at BT Info hovedsakelig er laget for SE telefoner.
Strandfuru
Det kan bli opptil 40 m høyt. Kronen er glissen med brede kranser av spredtsittende greiner. På eldre trær er stammen naken langt opp. Barken hos unge trær er lysegrå med dype furer, men blir etterhvert mørkt purpurfarget, svart eller rødlig med dype, smale furer. Nålene sitter to sammen og er 15–20 cm lange. Konglene er kjegleformede og 8–22 cm lange.
De mørke greinene, store kongler, lange nåler og rødbrun stamme skiller strandfuru fra de andre furuartene i middelhavslandene. Arten viser flere tilpasninger til hyppige skogbranner: tidlig blomstring, kongler som blir modne over lang tid og tykk bark.
Innenfor utbredelsesområdet kan arten vokse under ganske varierende forhold. Den finnes fra havets nivå opp til 2100 moh. i Atlasfjellene. Nedbørforholdene varierer fra årsnedbør på 1400 mm og ingen tørketid til årsnedbør på 350 mm og fire måneder i året uten regn. Den vokser helst på sur jord, men trives også på sand og annen næringsfattig jord der mange andre trær ikke kan vokse.
Arten er utbredt i det vestlige middelhavsområdet både i Europa og Nord-Afrika, samt langs atlanterhavskysten i Portugal, Spania og sørvestlige Frankrike. Den er vanlig på Korsika, og det er noen små bestander på Sardinia og Pantelleria. De store furuskogene i Les Landes sørvest i Frankrike består av denne arten og er et resultat av omfattende skogplanting. Den blir ofte plantet for å stabilisere sanddyner og er naturalisert andre steder i middelhavsområdet og i Vest-Europa nordover til Sør-England og Nederland.
Strandfuru har stor økonomisk betydning i Spania, Frankrike og Portugal. Virket brukes til papirmasse, bygningstømmer og paletter for kunstmalere. Harpiksen brukes til fremstilling av terpentin og kolofonium.
Arten er plantet som tømmertre og for erosjonskontroll i andre verdensdeler. Den store frøproduksjonen, frøspredning med vind og hurtig vekst gjør at den lett fortrenger naturlig vegetasjon. Strandfuru er regnet som en invasiv art i Chile, Uruguay, Australia, New Zealand og Sør-Afrika, og den er tatt med i Verdens naturvernunions liste over de 100 mest skadelige invaderende artene i verden.
Vanlig smådøgnflue
Vanlig smådøgnflue eller stor strømdøgnflue (Baetis rhodani) er en døgnflue som tilhører familiegruppen smådøgnfluer strømdøgnfluer eller bekkedøgnfluer. Gruppens mange norske navn har oppstått på grunn av ulike norske dialekter og fra litteraturen.
Vanlig smådøgnflue er en av Norges mest utbredte og vanlig forekommende døgnflue og finnes i alle landets fylker.
Voksne (imago)
Kroppen er 5-11 millimeter lang. Olivenfarget, enten brunlig, mer grå eller grønn. Vingene er trekantet og holdes rett opp og ut fra kroppen i hvile. Vingene er svakt røykfarget uten markert årenett. Lengst bak på bakkroppen er det to haletråder (cerci).
Nymfer/larver
Nymfene er mellom 5-11 millimeter lang. Den har tre haletråder, som er kortere enn kroppen, og den miderste er litt kortere en de to på siden. Haletrådene har ikke smale mørke ringer. Den midterste haletråden har små korte hår ut til hver side. De to ytre haletrådene har bare hår på innsiden. Beinas kloledd har ikke små fine hår på hver klospiss. Det er sju par små bladformede gjeller bokover på siden av bakkroppen.
Levevis
Vanlig smådøgnflue finnes i bekker og større elver med rennende vann. Den tåler lave pH-verdier ned til 4,6, men trives best i pH 6–6,9.
Eggene slippes av hunnen ned på vannoverflaten. De synker straks til bunnen. Vanlig smådøgnflue lever mesteparten av sitt liv som larver eller nymfer. De spiser små partikler av organisk materiale, som alger, planterester eller råtnende planter. Men også av andre mindre dyr.
Niels Brinck
Niels Brinck Kristensen (født 24. september 1974 i Åbyhøj utenfor Aarhus i Danmark) er en dansk låtskriver og sanger. Han er mest kjent under kunstnernavnene Brinck og IVORY.
Vanlig smådøgnflue
Levevis
Vanlig smådøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
Vanlig smådøgnflue kan ha flere generasjoner i løpet av ett år, og vanligvis to generasjoner i Norge, først tidlig i juni og senere i slutten av august eller tidlig i september. De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.
Niels Brinck
Brinck skrev tittelmelodien «In the End I started» til krimserien Anna Pihl og vinnersangen av danske X Factor, «The One», som samtidig ble Martin Hoberg Hedegaards første singel. Under kunstnernavnet IVORY skrev han sammen med komponisten Jesper Winge Leisner, soundtracket til Susanne Biers dogmefilm Elsker dig for evigt.
Hans debutalbum Brinck kom ut i mai 2008 på Copenhagen Records.
Burning Rain
Burning Rain er et amerikansk hard rock band som ble dannet av gitaristen Doug Aldrich og sanger Keith St. John i 1998.
Nivlheim
Nivlheim (på norrønt Niflheimr, av nifl = tåke, fra protogermansk *nibila- (latin: nebula), fra protoindoeuropeisk rot *nebh- = sky ) er i norrøn mytologi dødsrikets nederste del.
Ifølge Snorre oppstod Nivlheim lenge før menneskenes verden ble til. Mellom det kalde tåkelandet Nivlheim i nord og ildlandet Muspelheim i sør lå det gapende tomrommet Ginnungagap, der kjempen Yme ble skapt.
I Nivlheim ligger brønnen Kvergjelme. Fra den renner en rekke giftige elver, Elivåger, som fryser til is når de nærmer seg Ginnungagap. Elven Gjåll er den som renner nærmest «helgjerdet» (grensen mot Helheimen). I Kvergjelme «er det så mange slanger at ingen tunge kan telle dem», blant andre Nidhogg som holder til i brønnen, under den ene av røttene til verdenstreet, asken Yggdrasil.
Navnet Nivlheim er også lånt til et datasystem tatt i bruk ved universitetet i Oslo.
Den arnamagnæanske samling
Den arnamagnæanske samling er en samling av islandske og norske håndskrifter fra middelalderen, samlet av islendingen Árni Magnússon. Han testamenterte samlingen til Københavns Universitet like før han døde i 1730. Samlingen deles inn i håndskriftsamlingen og diplomsamlingen.
Samlingen ble i juli 2009 tatt opp i UNESCOs verdensminneregister fra Danmark og Island.
Håndskriftsamlingen
Håndskriftsamlingen består av cirka 3 000 håndskrifter, hvorav cirka 1 400 befinner seg i København. Resten er tilbakeført til Island, hvor det finnes på Árni Magnússon-instituttet.
De eldste håndskriftene er fra 1100-tallet. Middelalderskriftene er skrevet på pergament. Mye av samlingen består av avskrifter på papir etter eldre tekster, der originalene ofte har gått tapt.
Eksempler på håndskrifter som tilhører samlingen:
Diplomsamlingen
Diplomsamlingen består av mange originaldiplomer og apografer (diplomavskrifter) fra Norge (herunder Færøyene, Shetlandsøyene og Orknøyene) og Danmark.
Bat Out of Hell
Bat Out of Hell er det andre albumet fra den amerikanske artisten Meat Loaf, utgitt oktober 1977. All musikk og alle tekster er skrevet av Jim Steinman. Albumet er det femte mest solgte i verden, med omtrent 43 millioner solgte kopier.
Steinmans musikalske stil på dette albumet er tydelig inspirert av blant andre Richard Wagner, Phil Spector og Bruce Springsteen. Produsent, multiinstrumentalist og gitarist Todd Rundgren setter også sitt tydelige preg på albumet. Senere har Meat Loaf gitt ut oppfølger-albumene Bat Out of Hell II: Back Into Hell i 1993, og Bat Out of Hell III: The Monster Is Loose i 2006.
Struktur
Albumet har et lydbilde som preges av dramatikk og er til tider pompøs og svulstig, og minner av og til om opera. Samtidig er det lagt stor vekt på melodi og rytme, med rytmiske passasjer som tidvis grenser til progressiv rock. Flere av sangene starter stille og bygger seg opp til dramatiske crescendo, sterkt underbygget av dramatiske tekster.
Tekstene omhandler i all hovedsak «tenåringsangst» og dels tragiske historier dratt ut i det nesten parodiske, noe som faktisk var Steinmans intensjon. De skulle være ekstreme og grense til det latterlige, samtidig som de skulle røre ved lytternes følelser. Noe av kritikken som kom fra musikkpressen var bruken av «pubertale klisjeer», da de fleste ikke så det parodiske ved dem. Tittellåten «Bat Out of Hell» er albumets beste eksempel på dette, der Steinman ville presentere «den ultimate bilkræsj-sangen». «Paradise By the Dashboard Light» var Steinmans versjon av «den ultimate bilsex-sangen».
På albumet finnes også ballader som «Two out of Three Ain't Bad» og «You Took the Words Right out of My Mouth (Hot Summer Night)». Tekstmessig er de godt på linje med resten av albumet, med sine lett tragiske kjærlighetshistorier. Steinmans tekster er personlige, uten å være biografiske. Meat Loafs intense sangstil reflekterer det personlige i både musikken og tekstene.
Bakgrunn
Jim Steinman startet innspillingene med tre låter som han hadde skrevet til en musikal, Neverland, med ønsket om å videreutvikle disse sangene – «Bat Out of Hell», «Heaven Can Wait» og «All Revved Up with No Place to Go» (som da hadde tittelen «The Formation of the Pack»), med dette nye prosjektet. Steinman, Rundgren, Meat Loaf og medlemmer fra Rundgrens band Utopia spilte inn albumet over en tidsperiode på omtrent to år, da enkelte av musikerne de ønsket å ha med var opptatt på annet hold. Steinman ville at Roy Bittan og Max Weinberg, som kom fra Bruce Springsteens E Street Band, skulle spille på så mange sanger som mulig. Dermed måtte innspillingen også foregå utenom disses forpliktelser overfor Springsteen.
Samtidig tok det tid å skaffe et plateselskap som var villig til å gi ut albumet. Etter en rekke avslag fikk de kontrakt med Cleveland International, en underavdeling av Epic Records. Albumet ble, etter mye om og men, utgitt 21. oktober 1977. Albumet solgte dårlig og sangene ble lite spilt på radio, og hovedpersonene bak albumet, Steinman, Rundgren og Meat Loaf, klaget på plateselskapet og mente det var for dårlig markedsføring rundt utgivelsen. Det ble heller ikke spesielt godt mottatt av musikkritikere, som ikke helt forsto Steinmans «humor». Derfor tok det relativt lang tid før albumet begynte å selge.
Gjennombruddet kom først i Storbritannia og i Australia der musikkvideoen til «Bat Out of Hell» ble en publikumsfavoritt. Først langt inn i 1978, etter en lang rekke konserter og stor egeninnsats fra de tre «hovedpersonene», begynte Bat Out of Hell å selge i hjemlandet USA og er nå blitt et av verdens mest solgte musikkalbum.
Sporliste
All tekst og musikk er skrevet av Jim Steinman.
Hermelin
Hermelin kan på norsk bety flere ting:
Bure
Bure var stamfaren til æsene i den norrøne mytologien. Ur-kua Audhumbla slikket ham fram fra de salte steinene i Ginnungagap. Bures sønn Bor fikk sønnene Odin, Vilje og Ve med Bestla, datteren til jotnen Boltorn.
Bure beskrives som vakker å se på, stor og kraftfull. Bure døde av alderdom, fordi Iduns ungdomsepler ikke har vokst fram ennå.
Volksgrenadier
Volksgrenadier var en betegnelse for en rekke divisjoner i den tyske hæren under andre verdenskrig. De ble etablert høsten 1944 etter at Tyskland hadde mistet et stort antall divisjoner både på østfronten og vestfronten. På østfronten ble armégruppe sentrum nesten utslettet i operasjon Bagration, og på vestfronten mistet tyskerne 5. panserarmé i Normandie som følge av operasjon Overlord i 1944.
Navnet Volksgrenadier – folkegrenader – ble valgt for å øke moralen ved å appellere til folks nasjonalisme (Volk) og eldre tysk militær tradisjon der grenaderer var elitesoldater. Det ble etablert rundt 50 slike divisjoner mot krigens slutt. Volksgrenadier og Volksgrenadiers divisjoner må ikke forveksles med Volkssturm, som var noe helt annet.
Historie og organisasjon
Den strategiske nødsituasjonen og mangelen på personell som fulgte av tapene i midten av 1944, skapte behov for etablering av infanteridivisjoner som sparte på personell og la vekt på en mer defensiv enn offensiv styrke. Volksgrenadier-divisjonene oppfylte dette behovet ved å kun bestå av seks infanteribataljoner i stedet for det vanlige antallet på ni. Dette var allerede et vanlig fenomen i mange eksisterende divisjoner. Enhetene hadde også flere maskingevær og lette automatvåpen og var dermed i større grad basert på kortdistansevåpen enn vanlige infanteridivisjoner. Automatvåpen som Sturmgewehr 44 og panservernvåpen som Panzerfaust ble brukt i stor utstrekning av Volksgrenadiers enheter.
De ble etablert med en liten kadre av herdede veteraner, underoffiserer og offiserer og fylt opp med alt mulig som erstatningshæren (eng. The Replacement Army) kunne få tak i. Dette inkluderte personell som hadde blitt igjen i Kriegsmarine og Luftwaffe, raskt hjelpe skadde soldater fra utslåtte enheter med å komme tilbake i tjeneste, eldre menn som ellers ikke ville ha blitt vurdert skikket til militærtjeneste og unge tenåringer. Alle disse ble rekruttert i Volksgrenadier.
Kamojang vannkraftverk
Kamojang vannkraftverk er et vannkraftverk på øya Java i Indonesia. Det har en installert produksjonskapasitet på 360 – 375 MW. Operatør er PT Indonesia Power.
Ringe
Ringe er en by på Fyn i Danmark med 5,912 innbyggere (2018), 23 km syd for Odense, 23 km nord for Svendborg og 26 km nordøst for Faaborg. Byen ligger i Faaborg-Midtfyn kommune og er administrasjonssenter i kommunen.
Fram til Kommunalreformen (1970) var byen administrasjonssenter i tidligere Ringe kommune.
Den tidligere Midtfyns Festival ble avholdt i Ringe.
Barys Nur-Sultan
Barys Nur-Sultan er en ishockey-klubb fra Nur-Sultan i Kasakhstan, som spiller i Kontinental Hockey League. Klubben ble dannet i 1999, men fikk ikke spille i den kasakhstanske hockeyligaen før sesongen 2001/2002. Sesongen 2007/2008 begynte de å spille i den russiske superligaen, og fra sesongen 2008/2009 begynte de å spille i KHL. Den første sesongen i KHL kom laget på 15.-plass i den ordinære sesongen og ble slått ut i åttendedelsfinalen i Gagarin Cup.
Spania under Sommer-OL 1996
Spania under Sommer-OL 1996. 294 sportsutøvere, 199 menn og 95 kvinner fra Spania deltok i nitten sporter under Sommer-OL 1996 i Atlanta. Spania kom på 13.-plass med fem gull, seks sølv- og seks bronsemedaljer. Seileren Luís Doreste var Spanias flaggbærer under åpningsseremonien.
Blaenau Gwent
Grevskapet ble opprettet i 1974 som et distrikt i det nye grevskapet Gwent. I 1996 ble det utskilt som et grevskapsdistrikt. Llanelli ble da overført til det gjenopprettede Monmouthshire.
Yme
Yme er urjotnen i den norrøne mytologien. I Snorres Edda kalles han Aurgjelme. Han var den første av alle jotnene og fra ham oppstod de andre jotnene. Yme spiller en svært sentral rolle i skapelsesmyten i den norrøne mytologi. Han ble drept av Odin og hans to brødre Vilje og Ve, hvilket satte i gang skapelsen av den norrøne verdenen.
Skapelsen
Da Odin, Vilje og Ve drepte Yme ble den synlige verden skapt av hans kropp. Blodet som fosset fra Ymes kropp ble til elver som druknet alle andre jotner unntatt to, som flyktet til det vi kjenner som Jotunheim. Selve kroppen til Yme ble til hva den norrøne mytologiens verden ble bygd av. Ymes kjøtt ble til land, hans hår til planter, hans hjerne til skyer, hans blod til hav, hans bein til fjell og selve skallen hans ble til himmelen.
Høst
Den astronomiske høsten er perioden fra høstjevndøgn til vintersolverv, og de sammenfallende astrologiske høsttegnene er vekten, skorpionen og skytten.
Innen meteorologien defineres høsten gjerne som den perioden da normal døgnmiddeltemperatur for det aktuelle stedet er mellom 0 og 10 ℃ og synkende.
Navnet kommer av at innhøstingen av frukt, grønnsaker og korn som tradisjonelt skulle lagres til vinteren, startet i september.
Ron Klain
Ronald A. «Ron» Klain (født 8. august 1961) er en amerikansk advokat og politiker. I november 2020 utnevnte påtroppende president i USA Joe Biden ham til sin stabssjef.
Bakgrunn og utdannelse
Han vokste opp i Indianapolis og har universitetsutdannelse fra Georgetown University og Harvard Law School.
Karriere
Han var stabssjef for USAs visepresident Al Gore fra 1995 til 1999. I 2000 ledet han Gores advokatlag i Florida etter usikkerheten om hvem som hadde vunnet staten i det amerikanske presidentvalget i 2000. Under valget i 2004 jobbet han for presidentkandidatene Wesley Clark og John Kerry.
I november 2008 ble han utnevnt til påtroppende visepresident Joe Bidens stabssjef.
Trivia
I spillefilmen Recount fra 2008 ble Ron Klain spilt av Kevin Spacey.
Marian Godø
Marian Godø (født 1972) er en norsk journalist, forfatter og redaktør.
Hun er utdannet journalist fra Høgskulen i Volda, og har bakgrunn fra en rekke aviser og magasiner. Hun startet opp jentebladet mag i 1998, og har siden vært redaktør for kjendisbladet D!, reportasjesjef for Se og Hør Weekend og sjefredaktør for Cosmopolitan. Hun har sitt eget konsulentfirma.
I 2008 ga hun ut Skamløse damer og kunsten å blåse i det som ikke betyr noe (Kagge Forlag).
ZG
ZG, Zg og zg kan referere til
Ugljan
Ugljan er en øy i Adriaterhavet ved kysten av Kroatia, nordvest for øya Pašman og sørøst for Rivanj og Sestrunj. Øyen har et areal på 50,21 kvadratkilometer, er 22 km lang og er opp til 3,8 km bred. Det bor 7 583 mennesker på øyen. Mellom øyen og fastlandet ligger Zadarsundet. Ugljan er forbundet med øya Pašman av en bru over Ždrelacsundet. Kalkstein er den dominerende bergarten på øyen, som er dekket av krattskog, mens dolomittområdet er jordbruksland. Rundt øyen ligger de store vikene Muline i nordvest, Lamjana Vela og Lamjana Mala i sørøst.
Ugljan er en av de tettest befolkede øyene i Kroatia. Alle landsbyene (Preko, Ugljan, Lukoran, Sutomišćica, Poljana, Kali, Ošljak og Kukljica) ligger langs den oppdyrkede østkysten av øya. Det blir stort sett dyrket oliven, fiken og vindruer.
Dagens navn på øyen ble først brukt i 1325, men det har vært bosetninger der siden neolittisk tid. Øyen var tett befolket alt i romertiden. På de nordvestlige delene av øyen ligger det store romerske ruiner av antikke bygninger.
Scheherazade (andre betydninger)
Shahrazad, Scheherazade, som egentlig er den kvinnelige hovedpersonen Sjeherasad i Tusen og en natt, kan også sikte til:
YG
Yg og yg kan referere til
Bukit Asam kullkraftverk
Bukit Asam kullkraftverk er et varmekraftverk sør på øya Sumatra i Indonesia. Det har en installert produksjonskapasitet på 260 MW. Brenseltypen er indonesisk kull. Operatør er PT Indonesia Power.
Ranong (provins)
Provinsen Ranong ligger sør i landet, og grenser i nord og nordvest til det administrative området Tanintharyi i nabolandet Myanmar, og ellers (nordøst-sør) til provinsene Chumphon, Surat Thani og Phang Nga.
Provinsen er kjent for sin lange regntid – åtte måneder – og har høyest årlig nedbørsmengde i hele landet. Den ligger i nordenden av Malayahalvøya, der avstanden mellom Indiahavet og Sørkinahavet er på det minste.
80% av provinsen er skogdekt, og 67% er fjell. Tidligere var tinngruvedrift hovednæringsveien, men gruvene er nå tomme. Nå utvinner man hvitleire for bruk i porselensproduksjonen. Andre næringsveier er fiskeri, gummiplantasjer og cashewnøttdyrking. Det er også noe turisme.
Den 26. desember 2004 ble provinsens kystområder rammet av en tsunami utløst av en rekke undersjøiske jordskjelv langs en linje fra vest for Sumatra til Andamanene.
Furu
Furu (Pinus sylvestris) er et bartre (Pineales) i furuslekten (Pinus) og tilhører furufamilien (Pinaceae). Arten er eneste furutre som vokser vilt i Norge. Blomstene er vindbestøvet og kommer i midten av juni (to uker etter grana). Det tar 2 år fra blomstring til frøet er modent. Frøet er festet til en klype på frøvingen.
For en detaljert og overordnet fylogeni for furuplantene, se: Bartrær.
Underarter og varianter
Det er beskrevet 100 påståtte varianter, men bare 3–4 av disse er allment akseptert. Selv lappfuru er genetisk et tvilstilfelle. De viktigste variantene og underartene er:
Furu kan bli inntil 40 meter høy og er opprett med ofte glissen nedre stamme og greinene konsentrert i en rund krone i toppen av treet. Barken er rødbrun og danner tynne flak som detter av. Hvert år vokser det ut et nytt toppskudd og en ny greinkrans. Nålene (30–70 mm) er lange og sitter to sammen, de blir 3–5 år gamle. Konglene er opprette, sitter gjerne tre sammen, og er først klargrønne og deretter matt mellombrune. De åpnes etter to år. Rota vokser, når den har mulighet, nedover og kalles pælerot. Dette gjør at den tåler mer vind enn gran før den velter. Det er funnet furuer som er over 800 år gamle. Norges eldste kjente furu vokste i Forfjorddalen på Hinnøya.
Lappfuru er nordlig, den vokser på Nordkalotten i Norden. Den har en karakteristisk smal trekrone. Nålene er 20–50 mm lange, sitter på i inntil 9 år, og er grovere enn hos vanlig furu.
'Pinus sylvestris'' var. hamata''' har mer fyldig og frisk nålevekst hele året, den blir ikke glissen og matt om vinteren. Konglene har ofte en tydeligere pyramideform enn hos andre varianter.
'Pinus sylvestris'' var. mongolica''' er en sentral- og østasiatisk form som vokser i det sørlige Sibir, Mongolia, og i det nordvestlige Kina. Nåleveksten er mattgrønn eller blekgrønn, mens friske nye skudd er grågrønne. Nålene kan bli inntil 12 cm lange i sjeldne tilfeller. Konglenes skall er tykkere enn på de andre variantene.
Nevadafuru er en iberisk variant som vokser i fjellkjeden Sierra Nevada og kanskje også i andre områder av Spania
Utbredelse
Furutrær vokser vilt i Europa og Asia. Den er spesielt utbredt i Øst-Europa, på den skandinaviske halvøya og i sentrale deler av Russland. Den innvandret til Norge like etter siste istid for ca. 10 000 år siden, og har den maksimale utbredelsen som er mulig under de klimaforholdene vi har nå. Vi finner den over hele landet og helt nord til Børselv i Finnmark som nordligste forekomst. I Sør-Norge vokser den så høyt som 1 000 meter over havet.
Voksested
Furu er en nøysom tresort som trives på næringsfattige sandmoer og andre steder med lite jord. Der konkurrerer den ut alle andre treslag, blant annet fordi den har spesialiserte røtter som henter opp vann fra store dyp og på den måten unngår å tørke ut. På fuktigere og mer næringsrik mark blir den utkonkurrert av gran fordi furua er mer lyskrevende; den er avhengig av mye lys for å kunne spire og vokse. Derfor er furuskogen mye lysere og åpnere enn granskogen.
Furuvirke
Furu er den nest største volumprodusenten av treslagene i Norge, 31% av tømmervolumet i skogen er furu. Furuvirke har et vidt spekter av bruksområder, kjerneveden (malmen) gjør at det er motstandsdyktig mot råte. Ytre veden kan gjøres motstandsdyktig mot råte ved varmebehandling (termofuru), tilføring av teknisk harpiks ved polymerisering av trykkimpregnert furfural alkohol (kebone), eller ved å konvertere hydroksylgrupper til asetylgrupper slik at den motstår vann og skadelige organismer (titanwood), i tillegg til trykkimpregnering med salt eller oksid av kobber (tidligere også krom og arsen), eller diverse antisoppmidler (superwood).
I motsetning til granvirke kan det trykkimpregneres; alle stolpene vi bruker til kraftoverføring er av furu. En stor del av de lyse møblene vi har er laget av helved furu, eller er belagt med finer av furu. Furu blir brukt til cellulose, papir, skurlast, fiberplater, finer, snekkervirke, juletrær, lafting, tjærebrenning og ved.
I Sogndal ble det i 2009 funnet frisk ved i furutrær som døde for snart 700 år siden. Når furuer dør, avgir de harpiks som virker konserverende, og også ble brukt til mumifisering i det gamle Egypt. Dermed har furutrærne motstått nedbrytning, til tross for det fuktige klimaet i Sogndal. Mange av stammene som ble datert, viste seg å ha spirt på tidlig 1200-tall og levd i over hundre år før de døde omkring 1350.
Mat for andre
Furu utgjør en stor del av elgens og storfuglens vinterføde. Flere insekter liker og er avhengige av furu, blant andre vanlig furubarveps (Diprion pini), furuskuddmøll (Exoteleia dodecella), rød furuskuddvikler (Rhyacionia buoliana), furuspinner (Dendrolimus pini), furufly (Panolis flammea) og furumåler (Bupalus piniaria).
Mange sopper lever av furu, blant andre furuas knopp- og greintørkesopp (Gremmeniella abietina), furuskyttesopp (Lophodermium seditiosum) og to typer rustsopper Endocronartium pini og Cronartium falccidum, som forårsaker tyritopp.
PG
Pg og pg kan referere til
Brantas vannkraftverk
Brantas vannkraftverk er et vannkraftverk på øya Java i Indonesia. Det har en installert produksjonskapasitet på 281 MW. Brenseltypen er dieselolje. Operatør er Pembangkitan Jawa Bali.
Bergensgata (Oslo)
Bergensgata (1-47, 2-52) er en gate på Bjølsen i bydel Sagene i Oslo, fra Advokat Dehlis plass og oppover. Den krysser Lisa Kristoffersens plass og avsluttes der Maridalsveien tar over i krysset ved Badebakken. Bebyggelsen består for det meste av leiegårder fra 1930-tallet.
Bergensgata fikk navn i 1879 etter byen Bergen. Den kan anses som sentrumsgaten for strøket Bjølsen og preges i dag av kafeer, utesteder og butikker.
Fred Uhlman
Fred Uhlman (født 1901 i Stuttgart, død 1985 i London) var en tysk-britisk maler og forfatter. Til tross for at han primært levde av å male, er han i ettertiden kanskje mest kjent for å ha skrevet romanen Forsoningen (1971) og selvbiografien The Making of an Englishman (1960).
Biografi
Fred Uhlman ble født i Stuttgart i 1901 i en jødisk familie. Han var utdannet jurist i Freiburg, München og Tübingen og arbeidet som advokat. Uhlman var også medlem av SPD og hadde blant annet kontakter til fremtredende sosialdemokrater, som Kurt Schumacher. I 1933 forlot han sin hjemby som følge av nazistenes maktovertagelse, og planla å etablere seg som maler i Paris. Tre år senere flyttet han til London, der han giftet seg med Diana og etablerte seg som en skikkelig maler. Under krigen hjalp han og hans kone de tyske flyktningene som flyktet til England med å finne jobber og et sted å bo under deres opphold. Blant dem som Uhlman hjalp, var den tyske jøden og kunstneren John Heartfield (1891–1968), som bodde hos Uhlman i 47 Downshire Hill mellom 1938 og 1943. Fred Uhlman grunnla også i denne perioden «Free German League of Culture», som var en antinazistisk organisasjon.
Til tross for at han bodde i London, tilbrakte han somrene i Croesor Valley i Wales, og mange av motivene i bildene hans er hentet fra området rundt. Hans malerier kan bli sett i mange viktige gallerier, blant annet Fitzwilliam-museet i Cambridge og Victoria og Albert-museet i London. Ved siden av å være kjent som maler, er han også kjent for å ha skrevet romanen Forsoningen fra 1971, der han skildrer sin hjemby i 1930-årene, og et vennskap mellom en jødisk og en kristen tysker. 5 år etter ble boken hyllet av Arthur Koestler. Fred Uhlman døde i London i 1985.
Gg
Gg, gg og GG kan bety:
Verdenscupen i kombinert 2008/09
Verdenscupen i kombinert 2008/09 startet 29. november 2008 i finske Kuusamo og ble avsluttet i Vikersund 15. mars 2009.
Surt
Surt nevnes ingen andre steder enn i disse linjene i Snorres gjengivelse av Voluspå. Peter Grove (1892-1975) mente at navnet Sort skulle leses som «sort», «svart», tilsvarende Sverting, saksernes konge, som hadde drept faren til den danske skjoldungekongen Ingjald Frodeson, omtalt av Saxo og i Beowulf-kvadet. Etter Groves mening beskriver ikke Voluspå verdens undergang, men et angrep av kong Sverting («Surt») som kom sørfra for også å drepe kong Ingjald.
Asam kullkraftverk
Asam kullkraftverk er et varmekraftverk på øya Kalimantan i Indonesia. Det har en installert produksjonskapasitet på 200 MW. Brenseltypen er indonesisk kull. Operatør er PT Indonesia Power.
Dadra og Nagar Haveli
Dadra og Nagar Haveli (gujarati: દાદરા અને નગર હવેલી, marathi: दादरा आणि नगर हवेली, portugisisk: Dadrá e Nagar-Aveli) er en del av forbundsterritoriet Dadra og Nagar Haveli og Daman og Diu i India. Fra 1961 til 2020 var det et separat forbundsterritorium. Ved folketellingen i 2011 hadde Dadra og Nagar Haveli et folketall på 342,853.
Nagar Haveli ligger klemt mellom Maharashtra og Gujarat, mens Dadra ligger helt omsluttet av Gujarat, noen kilometer nord for Nagar Haveli. Hovedstaden er Silvassa.
Begge territoriene ligger langs Daman Ganga-elva, og byene Dadra og Silvassa ligger begge på nordbredden av elva. De vestlige Ghatfjellene stiger opp i øst, og åslandet ved fjellfoten utgjør den østre delen av distriktet. Selv om Det arabiske hav ligger like i vest, har ikke territoriet kyst.
De viktigste språkene i territoriet er marathi, hindi og gujarati.
Historie
Territoriet var en del av den portugisiske kolonien Goa fra 1779 til 1954, da det ble tatt opp i India. Fra 1954 til 1961 var territoriet i stor grad selvstyrt, og selvstyreorganet het Varishta Panchayat of Free Dadra and Nagar Haveli. I 1961 ble det et forbundsterritorium i India.
Økonomi
Bruttonasjonalprodukti i Dadra og Nagar Haveli utgjorde 218 millioner USD i 2004. Industrien er hovedbeskjeftigelsen, noe som fremmes av at skatte- og avgiftsnivået er lavere enn i nabodelstatene.
Ebbw Vale
Ebbw Vale (walisisk Glyn Ebwy) er administrasjonsbyen i Blaenau Gwent i det sørlige Wales. Den ligger i øvre ende av dalen som elven Ebbw Fawr renner gjennom. Byen er grevskapsdistriktets største, med omkring 25 000 innbyggere (2004).
Ebbw Vale var vertskap for den nasjonale Eisteddfod i 1958.
Independent Truck Company
Independent Truck Company er et av verdens største selskaper innen produksjon av trucks (aksler) for skateboard. Selskapet ble grunnlagt 1978 av Fausto Vitello og sammenslutningen NHS. Independent Truck Company holder til i Santa Cruz i California i USA.
Historie
Independent ble grunnlagt av Fausto Vitello (som også grunnla det kjente skateboardmagasinet Thrasher) og gruppen NHS, som også eier verdens ledende fabrikant av skateboardhjul, Ricta. Den første modellen Independent produserte ble kalt Stage 1. Denne første modellen ble satt i produksjon i Newark i California 23. mai 1978. Ifølge designeren, Rick Blackhart, ble nettopp mangelen på kvalitativt gode trucks grunnlaget for utviklinga av den nye trucks-modellen. «One broke, and one didn’t turn» uttalte Blackhart, og viste da til henholdsvis Bennett Truks og Tracker Trucks, de eneste eksisterende trucksfabrikantene på det tidspunktet Independent ble grunnlagt.
Independent har i dag en over 30 år lang historie som fabrikant av trucks for skateboard, og er markedsledende innen denne bransjen i hele verden. Produksjonen av trucks har vært en suksess for Independent, noe som har gjort at selskapet også senere har lansert produkter som klær og annet utstyr for skatere. Den nyeste trucks-modellen ble lansert i 2008 og er kalt Stage X (eller Stage 10). Den nest nyeste modellen er Stage 9 som ble lansert i mars 2003 og designet på nytt og relansert i september 2006, 10 % lettere enn versjonen fra 2003.
Team
På Independents skaterteam finner man en rekke store stjerner innen skateboard-miljøt. Dette er noen av dem:
Sunnivas Kassa blanka
Følgende gjester deltok: Kristin Halvorsen, Ingebrigt Steen Jensen, Anders Krystad, Finn Skårderud, Anders Rogg, Rubina Rana, Ellen Arnstad og Inga Bostad.
ʿAbd Allah Ḫalil
ʿAbd Allah Bak Ḫalīl (arabisk: ; født 1888 eller 1892 i Umm Durmān, død 1970), også kalt Abdallah Khalil, var en betydningsfull sudanesisk politiker og tidligere statsminister.
Han var en tidligere general i hæren som opprettet ummahpartiet/mahdistkoalisjonen, og 5. juli 1956 ble han utnevnt til statsminister. Ḫalīl allierte Sudan med Amerikas forente stater, noe som førte til et anspent forhold til Egypt under Ǧamāl 'Abd an-Nāṣir. 17. november 1958 utførte han et statskupp mot sin egen regjering, og regjeringen ble underlagt kontrollen til en militærjunta.
Gbe-språk
Gbe-språk er ei gruppe av rundt tjue beslekta språk som snakkes i et område som strekker seg fra østlige Ghana til vestlige Nigeria. Det totale antallet brukere av gbe-språk ligger mellom fire og åtte millioner. Det mest utbredte gbe-språket er ewe (omtrent 3 millioner brukere i Ghana og Togo), fulgt av fon (1,7 millioner, for det meste i Benin). Gbe-språka tilhører kwa-gruppa av niger-kongofamilien, og deles inn i fem undergreiner: ewe, fon, aja, gen og phla-pherá-språk.
De fleste av gbe-folka kom fra øst til sine nåværende områder i flere migrasjonsbølger mellom 900- og 1400-tallet. Noen av folka som snakker phla-pherá-språk anses imidlertid som urbefolkninga i området som har blanda seg med gbespråklige, og gen-folket er trolige innvandrere fra nord av ga- eller fanti-opphav. På slutten av 1700-tallet ble mange gbespråklige tatt til slaver og flytta til Den nye verden, hvilket gjorde at gbe-språk fikk en rolle i utviklinga av flere karibiske kreolspråk.
Rundt 1840 begynte tyske misjonærer lingvistisk forskning på gbe-språka. På første halvdel av 1900-tallet var Diedrich Hermann Westermann en av de mest produktive bidragsyterne til forskning rundt gbe-språk. Den første interne klassifiseringa av gbe-språka ble publisert i 1988 av H.B. Capo. Denne ble fulgt av en sammenlignende fonologi i 1991. Gbe-språka er tonespråk og isolerende språk, og den grunnleggende ordstillinga er subjekt–verb–objekt.
Geografi og demografi
Gbe-språkas område avgrenses i vest av elva Volta i Ghana og i øst av elva Weme i Nigeria. Den nordlige grensa ligger mellom 6 og 8 grader nord, og den sørlige grensa er atlanterhavskysten. Utafor språkområdets grenser snakkes først og fremst andre kwa-språk, utenom i øst og nordøst, der joruba snakkes. I vest snakkes ga, guang og akan. I nord ligger språka adele, aguna, akpafu, lolobi og joruba.
Klassifisering
Mange av gbe-språka er nært beslekta. Basert på sammenlignende forskning deler Capo (1988) gbe-språka inn i fem større grupper, der hver gruppe er langt fra enhetlig, men består av flere dialektvarianter. Dessuten er grensene mellom gruppene ikke alltid tydelige. De fem større gruppene er:
Norgesmesterskapet i fotball for menn 1981
Norgesmesterskapet i fotball for menn 1981 ble vunnet av Lillestrøm etter seier mot Moss med 3-1 i finalen. Dette var den tredje gangen Lillestrøm vant et Norgesmesterskap.
Gungne
Gungne er spydet til Odin i den norrøne mytologien. Det treffer alt han sikter på, og vender alltid tilbake til hånden hans.
Norgesmesterskapet i fotball for menn 1981
Kvartfinaler
30. august
Semifinaler
30. september
Finale
Lillestrøms vinnerlag: Arne Amundsen, Erik Solér, Frank Grønlund, Tore Kordahl, Tor Inge Smedås, Bård Bjerkeland, Ole Dyrstad, Tom Lund, Gunnar Lønstad, André Krogsæter og Roger Sjåstad, (Reserver: Jon Erik Andersen, Thor Helge Bergan,  Stein Eilertsen og Arne Dokken.)
Moss' lag: Odd Skauen, Jon Pettersen, Morten Vinje, Svein Grøndalen, Roar Breivik, Per Otto Karlsen (fra det 53. min), Stein Kollshaugen, Per Heliasz, Geir Henæs, Ole Johnny Henriksen, Kurt Tunheim og Jan Erik Fredriksen (fra det 76. min).
Amharer
Amharer (amharisk አማራ, ge'ez አምሐራ) er en folkegruppe som bor i det sentrale høylandet nord i Etiopia. De teller ca. 19,8 millioner personer, og utgjør med det om lag 26 % av landets innbyggere. I Amhararegionen utgjør de 91 % av innbyggerne.
De snakker amharisk, og er for det meste medlemmer av den etiopisk-ortodokse kirke. Amharisk er arbeidsspråket i den etiopiske statsforvaltningen, og historisk sett har amharene dominert den politiske og økonomiske virksomheten i landet.
Foruten i Etiopia bor det også amharer i nabolandene Somalia, Eritrea, Sudan, Egypt, Jemen og Djibouti, i tillegg til noen vestlige land.
Amharene er jordbrukende. Regjeringspartiet Amhara National Democratic Movement har sin basis i denne folkegruppen.